# Chanzuns Popularas Ladinas/Introducziun

../ ../1 IncludiIntestazione 5 gennaio 2017 25% Da definire
Chanzuns Popularas Ladinas Andrea Vital 1903 CC BY-SA 3.0 GFDL Indice:Vital - Chanzuns popularas ladinas.djvu //it.wikisource.org/w/index.php?title=Chanzuns_Popularas_Ladinas/Introducziun&oldid=- 20211118134140 //it.wikisource.org/w/index.php?title=Chanzuns_Popularas_Ladinas/Introducziun&oldid=- 20211118134140
Introducziun.
Continuand la publicaziun da chanzuns popularas ladinas, preschaint eu quaista vouta als lecturs dellas Annalas üna collecziun tuot speciala. Eir nellas collecziuns publichadas fin uossa as chattan vienan chanzuns d’auturs contschaints, schi dafatta chanzuns tuttas our da cudeschs stampats; la granda part pero ais da derivanza incontschainta, fluors, chi flureschau nel giardin poetic da nos pövel, sainza chi vegna in immaint a qualchün, da domandar, chi chi las ha implantadas. Quaista vouta ais que otramaing. La part essenziala della publicaziun, cioè las prümas quaranta chanzuns, derivan tuottas d’ün autur cognoschü, derivan tuottas da nos poet Gian Battista Sandri, chi figüra in testa da quaista annada con portret e biografia. Plüssas da quaistas chanzuns — eu admet que — non appartgnessan strictamaing in nossa collecziun. Ma ellas servan tant bain a dar ün retrat dels costüms e del möd da viver da nos pövel; ellas reprodüan tant bain la lingua, ils impissamaints e sentimaints da nos pövel, ch’eu non m’ha podü resolver da far üna schelta plü rigurusa. Eir a quels, chi vöglian stüdgiar il caracter della poesia da Sandri sarà que aggradi, e per quaists specialmaing aggiundsch eu amo ün pitschen register dad otras poesias da Sandri, chi füttan stampadas fiugià plü bod nellas collecziuns da poesias popularas. Que sun las seguaintas: [p. 34
| 1. Eau sun üna giuvnetta Ed am da ster allegramaing. | Böhmer, Romanische Studien III fasc. Nr. 12 |
| 2. L’aivla ho pers la forza, La nun po pü svoler. | Annalas VI Nr.2 |
| 3. Yiva las crimas, viv’il cupper, Viv’il coppunz d’Ollanda. | VI 26 |
| 4. Plü bod l’ke eau contsckieu Ed aunz cu tü pratcho. | VII 17 (pag. 75) |
| 5. O spus’adorabla, Nel champ sun clamo. | XI 27 |
| 6. Sun containt adüna, Sapchast mieu amih. | XI 29 |
| 7. Dall’amur sun turmanteda Quasi saimper, di e not. | XII 15 |
| 8. Sun containt adüna, Giaja sco chi voul. | XII 19 |
| 9. Üna chanzun in quaist momaint Qui vain a me avaunt. | XII 31 |
Las seguaintas chanzuns derivan probabelmaing eir da Sandri, ma con tschertezza non podet eu stabilir que:
| 1. Üna giuvna, chi ais steda Improinissa con il pain. | Annalas XI Nr. 20 |
| 2. Hoz in di ais gnieu la moda, Cha ’ls homens as stu cumprer. | „ XI „ 33 |
| 3. Eau sun giuvnetta da barat E sun ameda da bgers mats | „ XII „ 10 |
| 4. In grazia, mious Signuors, Tel fat m’il requintè. | „ XII. 24 |
| 5. Quels Signuors da Segl haun fat Üna chosa fina. | „ XII „ 25 |
Allas quaranta chanzuns da G. B. Sandri aggiundsch eu amo qualchünas da’ provenienza incontschainta, chi saran, eu sper almain, eir bainvissas. Ellas non stan in ingüna connexiun con quellas da Sandri, fuorman pero sco quellas üna part del grand s-chazi poetic del pövel ladin. La fin da mia publicaziun, con register e commentar, stögl reservar per ün’otra vouta.
A. Vital